
94                                                                                                                                    DR 31.10.2016                                    

 

Tuan Yang di-Pertua, saya ingin mengaitkan kelemahan masalah pendawaian 
lama hospital-hospital kerajaan yang lama dan usang dengan pembinaan sebuah hospital 
kerajaan di Batu Kawan. Sudah banyak kali saya membangkitkan cadangan untuk 
pembinaan sebuah hospital baru di kawasan Parlimen Batu Kawan kerana anggaran 
pertambahan penduduk dengan pembangunan di sana akan sampai satu tahap perlunya 
sebuah hospital di sana agar kes-kes tenat boleh dikendalikan di sana tanpa dihantar ke 
Hospital Seberang Jaya yang sarat dengan pesakit dan Hospital Pulau Pinang yang jauh.  

Jawapan yang diberikan oleh Kementerian Kesihatan adalah cadangan untuk 
menaik taraf Hospital Daerah Sungai Bakap. Pada pendapat saya Tuan Yang di-Pertua, 
peruntukan untuk menaik taraf tersebut, bolehlah disumbangkan kepada projek untuk 
membina sebuah hospital baru di Batu Kawan. Dianggarkan pembinaan sebuah hospital 
adalah di antara RM90 juta sehingga RM350 juta. Mengikut satu artikel bertarikh 18 Mac 
2016, KPG Healthcare Berhad akan memperuntukkan RM1.29 bilion untuk membina lapan 
buah hospital di seluruh negara dalam tahun-tahun akan datang.  

Sekiranya Tuan Yang di-Pertua, RM2.6 bilion yang disalurkan ke dalam akaun 
peribadi Perdana Menteri digunakan untuk membina hospital di Malaysia, maka negara 
Malaysia akan menikmati perkhidmatan perubatan dan kesihatan yang baik dan berkualiti 
daripada sebanyak enam belas buah hospital ini. Saya ingin mencadangkan di sini agar 
peruntukan untuk menaik taraf Hospital Sungai Bakap digunakan dan ditambah peruntukan 
untuk membina sebuah hospital kerajaan yang baru di Batu Kawan supaya masyarakat 
nelayan, petani, pengusaha ladang dan pekerja kilang dapat menikmati kemudahan 
penjagaan kesihatan yang berkualiti di Batu Kawan sendiri. Memandangkan sebidang tanah 
untuk pembinaan hospital kerajaan sudah wujud di Batu Kawan.  

Tuan Yang di-Pertua, saya ingin membawa isu penularan gejala gangsterism dan 
perjudian di seluruh Malaysia, terutama sekali di kawasan Parlimen Batu Kawan. Hari demi 
hari, premis perniagaan yang berlesen atau yang tidak berlesen disalahgunakan oleh 
pemilik atau penyewa untuk menjalankan kegiatan perjudian di premis tersebut. Dikatakan 
premis siber kafe tetapi jelas kelihatan papan tanda yang menyatakan kanak-kanak di 
bawah umur 18 tahun atau yang berpakaian seragam sekolah adalah dilarang masuk.  

Jika benar premis tersebut tidak menjalankan kegiatan perjudian, maka kanak-
kanak atau anak muda di bawah 18 tahun harus dibenarkan masuk. Jika hanya dibenarkan 
pengunjung yang lebih umur 18 tahun iaitu, dengan izin, age of major, maka bolehkah 
dianggap permainan dewasa seperti perjudian kuda atau sebagainya dibenarkan. Pada 
masa yang sama, premis-premis seperti ini dilindungi atau dijaga oleh upahan-upahan 
kumpulan-kumpulan kongsi gelap atau geng-geng daripada diserbu atau dilawati oleh pihak 
berkuasa atau pihak polis.  

■1840 

Saya ingin tahu di sini Tuan Yang di-Pertua, apakah langkah proaktif yang akan 
diambil oleh pihak polis dan majlis perbandaran untuk membanteras premis judi dan 
penularan budaya gengsterisme dari bangku sekolah?  

Tuan Yang di-Pertua, saya ingin menyentuh dua isu penting yang sering 
diputarbelitkan dan dianaktirikan oleh sesetengah pihak yang tidak bertanggungjawab di 
sini. Isu perumahan dan projek tebatan banjir di Pulau Pinang. Berikutan banjir kilat yang 
melanda warga Pulau Pinang terutama sekali di kawasan Sungai Pinang yang telah 
menyebabkan kesusahan yang amat teruk kepada penduduk-penduduk di sana, dua hari 
yang lepas.  

Jadi saya ingin bertanya di sini, bilakah Kerajaan Persekutuan akan meluluskan 
peruntukan RM350 juta untuk projek tebatan banjir termasuklah kos fasa 3, Rancangan 
Tebatan Banjir yang bernilai RM650 juta. Walaupun projek fasa 1 telah pun siap lebih 10 
tahun yang lepas yang bermula tahun 1998 yang melibatkan kos RM6.45 juta, kerja-kerja 
fasa 2 projek ini telah dijalankan tahun 1999. Namun sejak tahun 2008, kerja-kerja fasa 3, 
Rancangan Tebatan Banjir Sungai Pinang masih belum dijalankan lagi.  

Tuan Yang di-Pertua, saya ingin menegaskan di sini bahawa isu banjir ini 
mendatangkan kemudaratan kepada semua warga Malaysia tanpa mengira pendirian 
politik. Jadi saya memohon dan berharap pihak kerajaan akan menjalankan kewajipan 
mereka tanpa memilih sama ada negeri itu di bawah pihak pembangkang atau kerajaan. 



Tuan Yang di-Pertua, saya ingin mengaitkan kelemahan masalah pendawaian lama hospital-hospital kerajaan yang lama dan usang dengan pembinaan sebuah hospital kerajaan di Batu Kawan. Sudah banyak kali saya membangkitkan cadangan untuk pembinaan sebuah hospital baru di kawasan Parlimen Batu Kawan kerana anggaran pertambahan penduduk dengan pembangunan di sana akan sampai satu tahap perlunya sebuah hospital di sana agar kes-kes tenat boleh dikendalikan di sana tanpa dihantar ke Hospital Seberang Jaya yang sarat dengan pesakit dan Hospital Pulau Pinang yang jauh. Jawapan yang diberikan oleh Kementerian Kesihatan adalah cadangan untuk menaik taraf Hospital Daerah Sungai Bakap. Pada pendapat saya Tuan Yang di-Pertua, peruntukan untuk menaik taraf tersebut, bolehlah disumbangkan kepada projek untuk membina sebuah hospital baru di Batu Kawan. Dianggarkan pembinaan sebuah hospital adalah di antara RM90 juta sehingga RM350 juta. Mengikut satu artikel bertarikh 18 Mac 2016, KPG Healthcare Berhad akan memperuntukkan RM1.29 bilion untuk membina lapan buah hospital di seluruh negara dalam tahun-tahun akan datang. Sekiranya Tuan Yang di-Pertua, RM2.6 bilion yang disalurkan ke dalam akaun peribadi Perdana Menteri digunakan untuk membina hospital di Malaysia, maka negara Malaysia akan menikmati perkhidmatan perubatan dan kesihatan yang baik dan berkualiti daripada sebanyak enam belas buah hospital ini. Saya ingin mencadangkan di sini agar peruntukan untuk menaik taraf Hospital Sungai Bakap digunakan dan ditambah peruntukan untuk membina sebuah hospital kerajaan yang baru di Batu Kawan supaya masyarakat nelayan, petani, pengusaha ladang dan pekerja kilang dapat menikmati kemudahan penjagaan kesihatan yang berkualiti di Batu Kawan sendiri. Memandangkan sebidang tanah untuk pembinaan hospital kerajaan sudah wujud di Batu Kawan. Tuan Yang di-Pertua, saya ingin membawa isu penularan gejala gangsterism dan perjudian di seluruh Malaysia, terutama sekali di kawasan Parlimen Batu Kawan. Hari demi hari, premis perniagaan yang berlesen atau yang tidak berlesen disalahgunakan oleh pemilik atau penyewa untuk menjalankan kegiatan perjudian di premis tersebut. Dikatakan premis siber kafe tetapi jelas kelihatan papan tanda yang menyatakan kanak-kanak di bawah umur 18 tahun atau yang berpakaian seragam sekolah adalah dilarang masuk. Jika benar premis tersebut tidak menjalankan kegiatan perjudian, maka kanak- kanak atau anak muda di bawah 18 tahun harus dibenarkan masuk. Jika hanya dibenarkan pengunjung yang lebih umur 18 tahun iaitu, dengan izin, age of major, maka bolehkah dianggap permainan dewasa seperti perjudian kuda atau sebagainya dibenarkan. Pada masa yang sama, premis-premis seperti ini dilindungi atau dijaga oleh upahan-upahan kumpulan-kumpulan kongsi gelap atau geng-geng daripada diserbu atau dilawati oleh pihak berkuasa atau pihak polis. #1840. Saya ingin tahu di sini Tuan Yang di-Pertua, apakah langkah proaktif yang akan diambil oleh pihak polis dan majlis perbandaran untuk membanteras premis judi dan penularan budaya gengsterisme dari bangku sekolah?. Tuan Yang di-Pertua, saya ingin menyentuh dua isu penting yang sering diputarbelitkan dan dianaktirikan oleh sesetengah pihak yang tidak bertanggungjawab di sini. Isu perumahan dan projek tebatan banjir di Pulau Pinang. Berikutan banjir kilat yang melanda warga Pulau Pinang terutama sekali di kawasan Sungai Pinang yang telah menyebabkan kesusahan yang amat teruk kepada penduduk-penduduk di sana, dua hari yang lepas. Jadi saya ingin bertanya di sini, bilakah Kerajaan Persekutuan akan meluluskan peruntukan RM350 juta untuk projek tebatan banjir termasuklah kos fasa 3, Rancangan Tebatan Banjir yang bernilai RM650 juta. Walaupun projek fasa 1 telah pun siap lebih 10 tahun yang lepas yang bermula tahun 1998 yang melibatkan kos RM6.45 juta, kerja-kerja fasa 2 projek ini telah dijalankan tahun 1999. Namun sejak tahun 2008, kerja-kerja fasa 3, Rancangan Tebatan Banjir Sungai Pinang masih belum dijalankan lagi. Tuan Yang di-Pertua, saya ingin menegaskan di sini bahawa isu banjir ini mendatangkan kemudaratan kepada semua warga Malaysia tanpa mengira pendirian politik. Jadi saya memohon dan berharap pihak kerajaan akan menjalankan kewajipan mereka tanpa memilih sama ada negeri itu di bawah pihak pembangkang atau kerajaan.